[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.12.2005

KOM(2005) 633 endelig

34. FINANSBERETNING

omDEN EUROPÆISKE UDVIKLINGS- OG GARANTIFOND FOR LANDBRUGET,EUGFL, GARANTISEKTIONEN– REGNSKABSÅRET 2004 –{SEK(2005) 1632}

INDHOLDSFORTEGNELSE

1. BUDGET PROCEDURE 3

1.1. Foreløbigt budgetforslag for 2004 3

1.2. Budgetforslaget for 2004 3

1.3. Ændringsskrivelse for 2004 3

1.4. Vedtagelse af budgettet for 2004 3

1.5. Ændringsbudget BR 1/2004 3

1.6. Ændringsbudget BR 10/2004 3

2. LIKVIDITET OG FORVALTNING AF BEVILLINGERNE 4

A. FORVALTNING AF BEVILLINGERNE 4

2.1. Disponible bevillinger i 2004 4

2.2. Udnyttelse af de disponible bevillinger for 2004 4

2.3. Bevillinger, der er fremført automatisk fra 2003 to 2004 5

2.4. Ikke-automatisk fremførte bevillinger fra 2003 5

2.5. Overførsler inden for Garanti-sektionen 6

B. FORSKUD 6

2.6. Forskud til medlemsstaterne 6

3. GENNEMFØRELSE AF 2004-BUDGETTET 7

4. BEMÆRKNINGER TIL BUDGETTETS GENNEMFØRELSE 7

4.1. Underudgiftsområde 1a 7

4.2. Underudgiftsområde 1b 9

4.3. Fordeling efter udgiftstype 9

BILAG – REGNSKABSÅRET 2004 – ENDELIG GENNEMFØRELSE AF EUGFL, GARANTISEKTIONENS BEVILLINGER 11

NB : Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i dets bilag C (på fransk) findes på GD Landbrugs netsted.

BUDGET PROCEDURE

Foreløbigt budgetforslag for 2004

Det foreløbige budgetforslag for 2004 (som indeholder overslag for EU-10) blev vedtaget af Kommissionen og forelagt for budgetmyndigheden i maj 2003. De samlede bevillinger, der blev foreslået til EUGFL, Garantisektionen beløb sig til i alt 47 873,9 mio. EUR, heraf 41 337,9 mio. EUR til underudgiftsområde 1a og 6 536,0 mio. EUR til underudgiftsområde 1b.

Budgetforslaget for 2004

Rådet vedtog budgetforslaget for 2004 (med overslag for EU-10) i juli 2003. Bevillingerne i underudgiftsområde 1a blev nedsat med 160,0 mio. EUR i forhold til FBF, mens bevillingerne til underudgiftsområde 1b blev fastholdt på samme niveau som i FBF.

Ændringsskrivelse for 2004

I slutningen af oktober 2003 vedtog Kommissionen ændringsskrivelse nr. 2 til FBF for 2004 (med overslag for EU-10), hvori bevillingsbehovet blev fastsat til 46 781,4 mio. EUR, idet 40 245,4 mio. EUR blev afsat til underudgiftsområde 1a og 6 536,0 mio. EUR til udvikling af landdistrikterne (underudgiftsområde 1b).

Vedtagelse af budgettet for 2004

I december 2003 blev budgettet for 2004 (EU-15) vedtaget. Bevillingerne til EUGFL, Garantisektionen, beløb sig til i alt 44 761,4 mio. EUR, heraf 39 958,4 mio. EUR til underudgiftsområde 1a og 4 803,0 mio. EUR til underudgiftsområde 1b.

Ændringsbudget BR 1/2004

I april 2004 ændrede Budgetmyndigheden med BR 1/2004 bevillingerne på 2004-budgettet til EUGFL, Garantisektionen (EU-25) til 46 781,4 mio. EUR med følgende fordeling:

- bevillingerne til underudgiftsområde 1a blev fastsat til 40.245,4 mio. EUR

- bevillingerne til underudgiftsområde 1b blev fastsat til 6 536,0 mio. EUR.

Ændringsbudget BR 10/2004

En gunstig udvikling på landbrugsmarkederne i 2003/2004 medførte et betydeligt underforbrug af 2004-budgettets oprindelige bevillinger til EUGFL, Garantisektionen. På grund af det øgede behov for betalingsbevillinger til strukturfondene foreslog Kommissionen i ændringsbudget 10/2004, som blev vedtaget af Europa-Parlamentet den 2. december 2004, en nedsættelse af bevillingerne til EUGFL, Garantisektionen. Denne nedsættelse gjaldt kun ordningerne i budgettets underudgiftsområde 1a og beløb sig til 1,7 mia. EUR. De samlede budgetbevillinger blev derfor nedsat fra 46 781,4 mio. EUR til 45 081,4 mio. EUR efter følgende fordeling:

- underudgiftsområde 1a: bevillingerne for 2004 blev nedsat til 38 545,4 mio. EUR

- underudgiftsområde 1b: bevillingerne for 2004 blev fastholdt på 6 536,0 mio. EUR.

LIKVIDITET OG FORVALTNING AF BEVILLINGERNE

A. FORVALTNING AF BEVILLINGERNE

Disponible bevillinger i 2004

De endelige disponible bevillinger var på i alt 45 080 785 000 EUR. Budgetmyndigheden godkendte en ikke-automatisk fremførsel fra 2003 på 41 200 000 EUR.

U dnyttelse af de disponible bevillinger for 2004

Budget transaktioner

Følgende tabel viser budgettransaktionerne i 2004:

EUR

1. Disponible bevillinger – normale bevillinger – ikke-automatiske fremførsler 2. Forpligtelser – for medlemsstaternes udgifter over normale bevillinger – for udgifter over ikke-automatiske fremførsler – for direkte betalinger Forpligtelser i alt 3. Konteringer – for medlemsstaternes udgifter over normale bevillinger – for udgifter over ikke-automatiske fremførsler – for direkte betalinger Konteringer i alt 4. Automatiske fremførsler – for medlemsstaternes udgifter over normale bevillinger – for udgifter over ikke-automatiske fremførsler – for direkte betalinger Automatiske fremførsler i alt 5. Ikke-automatiske fremsørsler 6. Annullerede bevillinger (= 1 – 2 – 5) | 45 080 785 000,00 41 200 000,00 42 608 520 270,96 41 200 000,00 2 110 823 926,05 44 760 544 197,01 42 608 520 270,96 41 200 000,00 658 618 528,22 43 308 338 799,18 0,00 0,00 1 452 205 397,83 1 452 205 397,83 49 500 000,00 311 940 802,99 |

Automatiske fremførsler

Disse bevillinger udgøres af forskellen mellem forpligtelserne og konteringerne. For 2004 var de bevillinger, Kommissionen havde forpligtet for egne udgifter, på 1 452,21 mio. EUR og for hvilke betalingerne endnu ikke var blevet afholdt ved regnskabsårets afslutning.

Ikke-automatiske fremførsler

På grundlag af artikel 9 og 149 i finansforordningen (Rådets forordning (EF, Euratom) nr. 1605/2002 af 25. juni 2002), traf Kommissionen beslutning om at fremføre i alt 49,50 mio. EUR fra 2004 til 2005:

- 8,3 mio. EUR til konto 05.040101 “Investeringer i landbrugsbedrifter”

- 8,1 mio. EUR til konto 05.040107 “Miljøvenligt landbrug”

- 2,5 mio. EUR til konto 05.040109 “Forbedring af forarbejdningen og afsætningen af landbrugsprodukter”

- 14,2 mio. EUR til konto 05.040110 “Skovbrug – gammel ordning”

- 9,6 mio. EUR til konto 05.040112 “Fremme af tilpasning og udvikling af landdistrikter”

- 6,3 mio. EUR til konto 05.040113 “Andre foranstaltninger til udvikling af landdistrikter”

- 0,5 mio. EUR til konto 17.010404 “Pilotundersøgelse: model til risikofinansiering i tilfælde af epidemiske kvægsygdomme”.

Automatiske fremførsler fra 2003 til 2004

Følgende tabel indeholder en oversigt over disse fremførslers udnyttelse i 2004:

EUR

1. Fremførte forpligtelser – for medlemsstaternes udgifter – for direkte betalinger I alt 2. Frigørelser af fremførte bevillinger – for medlemsstaternes udgifter – for direkte betalinger I alt 3. Betalinger – for medlemsstaternes udgifter – for direkte betalinger Konteringer i alt 4. Annullerede bevillinger (= 1 + 2 – 3) – for medlemsstaternes udgifter – for direkte betalinger Annullerede fremførsler i alt | – 290 027 351.56 290 027 351.56 – (4 980 533.16) (4 980 533.16) – 271 092 704.60 271 092 704.60 13 954 113.80 13 954 113.80 |

Ikke-automatiske fremførsler fra 2003

På grundlag af artikel 9 og 149 i finansforordningen (Rådets forordning (EF, Euratom) nr. 1605/2002) traf Kommissionen beslutning om at overføre i alt 41,20 mio. EUR fra 2003 til 2004.

Det drejer sig om 8,7 mio. EUR til konto 05.040109 (B01-4060) “Forbedring af forarbejdningen og afsætningen af landbrugsprodukter” og 32,5 mio. EUR til konto 05.040111 (B01-4070) “Skovbrug – ny ordning, artikel 31”.

Overførsler inden for Garantisektionen

I 200 4 godkendte budgetmyndigheden følgende overførsler:

Kapiteloverførsel nr. 14/04[1]:

- fra kapitlerne 17.01 “Administrative udgifter vedrørende politikområdet ‘Sundhed og forbrugerbeskyttelse’ (– 1 mio. EUR) og 17.04 “Fødevaresikkerhed, dyresundhed, dyrevelfærd og plantesundhed” (– 3 665 mio. EUR)

- til kapitel 17.04 “Fødevaresikkerhed, dyresundhed, dyrevelfærd og plantesundhed” (+ 39 665 mio. EUR)

Kapiteloverførsel nr. 07/04 (uden for EUGFL):

- fra kapitel 05.01 “Administrative udgifter vedrørende politikområdet landbrug”(– 0,5 mio. EUR).

Afsnitoverførsel nr. 13/04

- fra kapitlerne 05.02 “Vegetabilske produkter” (– 20 mio. EUR) og 05.03 “Animalske produkter” (– 80 mio. EUR)

- til kapitel 17.04 “Fødevaresikkerhed, dyresundhed, dyrevelfærd og plantesundhed” (+ 100 mio. EUR).

B. FORSKUD

Forskud til medlemsstaterne

M ånedlige forskud på konteringen

I artikel 7 i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik[2] hedder det, at Kommissionen træffer beslutning om de “månedlige forskud på konteringen af de udgifter, som de godkendte betalingsorganer har afholdt”. Forskuddene udbetales til medlemsstaterne i begyndelsen af den anden måned efter betalingsorganerners afholdelse af udgifterne.

De udbetalinger, medlemsstaterne foretog fra den 16. oktober 2003 til den 15. oktober 2004, er omfattet af ordningen. I regnskabsåret 2004 var det udbetalte nettoforskudsbeløb på 42 649 720 270,96 EUR.

Beslutninger om forskud i 2004

I regnskabsåret 2004 vedtog Kommissionen tolv beslutninger om månedlige forskud.

Et supplerende forskud, der skulle tilpasse de allerede ydede forskud til de samlede udgifter, som kan konteres regnskabsåret, blev vedtaget i december 2004.

Nedsættelse og suspension af forskuddene

I 200 4 blev der foretaget en nedjustering på 78,36 mio. EUR af de udbetalte forskud til medlemsstaterne.

GENNEMFØRELSE AF 2004-BUDGETTET

Den generelt gunstige udvikling på landbrugsmarkederne i 2003/04 såvel som andre forhold påvirkede EUGFL, Garantisektionens udgiftsniveau på bestemte områder inden for 2004-budgettet og førte til et betydeligt underforbrug af bevillingerne. På grund af dette underforbrug og for at styrke de disponible bevillinger til strukturfondene blev EUGFL, Garantisektionens bevillinger formindsket med 1,7 mia. EUR.

Gennemførelsen af 2004-budgettet fremgår, med de forskelle, der er på den faktiske gennemførelse og bevillingerne på det oprindelige budget (BR nr. 1/2004) og ændringsbudgettet (BR nr. 10/2004), af tabellen i bilaget.

Bevillingerne til EU-25 på BR nr. 1/2004 beløb sig til 46 781,4 mio. EUR, men blev med BR nr. 10/2004 formindsket til 45 081,4 mio. EUR. Af disse bevillinger blev et beløb på 0,5 mio. EUR overført til GD ENV til en undersøgelse af miljøindikatorer. De disponible bevillinger blev derfor på 45 080,9 mio. EUR. Landbrugsudgifterne i 2004 (fiskeri og veterinærforanstaltninger medregnet) beløb sig til 44 719,3 mio. EUR og udviser således et underforbrug af bevillingerne på – 2 061,5 mio. EUR i forhold til det oprindelige budget (BR nr. 1/2004). Når der tages hensyn til bevillingsnedsættelsen på 1,7 mia. EUR, bliver det endelige underforbrug af fondens bevillinger på – 361,5 mio. EUR i forhold til den bevillingsstørrelse, som blev fastsat i BR nr. 10/2004.

BEMÆRKNINGER TIL BUDGETTETS GENNEMFØRELSE

Underudgiftsområde 1a

I underudgiftsområde 1a var der underforbrug af bevillingerne i alle budgetkapitler undtagen kapitel 05 07 – Revision og kapitel 17 04 – Fødevaresikkerhed, dyresundhed, dyrevelfærd og plantesundhed, som viser overforbrug af de respektive bevillinger. Underforbruget var imidlertid koncentreret på følgende kapitler:

- vegetabilske produkter, hvor underforbruget især gjaldt korn, direkte betalinger for markafgrøder, sukker, spindplanter, frugt og grønsager og vin

- animalske produkter, hvor underforbruget især gjaldt mælk og oksekød.

Årsagerne til bestemte budgetartiklers gennemførelsesmønstre i forhold til de endelige budgetbevillinger beskrives kort i det følgende:

Artikel 05 02 01: Markedsforanstaltninger for korn

Denne sektor blev påvirket både af det indre og ydre marked og af vejrforholdene. Den dårlige høst på verdensplan i 2003 førte til højere verdensmarkedspriser på sektorens forskellige produkter og lavere eksportrestitutioner i forhold til ansættelserne i 2004-budgettet. Desuden medførte den dårlige høst, at de mængder kartoffelstivelse, der blev givet eksportrestitutioner til, var mindre, og til, at produktionsrestitutionssatsen for stivelse for det meste af regnskabsåret blev sat til ”0” på grund af de høje verdensmarkedspriser på majs, cif-Rotterdam.

Artikel 05 02 03: Direkte betalinger for markafgrøder

Me dlemsstaternes endelige opgivelser pr. 15.2.2004 af dyrkede arealer og udbytte medførte, at udgiftsniveauet for direkte betalinger blev lavere end det, der var fastsat i 2004-budgettet.

Artikel 05 02 05: Sukker

De sukkermængder, der blev eksporteret, var betydelig mindre end de mængder, der blev fastsat, da 2004-budgettet blev opstillet, således at udbetalingerne til eksportrestitutioner blev mindre.

Artikel 05 02 07: Spindplanter

Dette underforbrug skyldes især mindre støtteudbetalinger til bomuld, fordi de bomuldsmængder, der blev produceret i EL og ES, var mindre end dem, der var blevet fastsat i 2004-budgettet.

Artikel 05 02 08: Frugt og grønsager

Underforbruget skyldes især de gunstige markedsvilkår i denne sektor, som betød, at der blev trukket mindre mængder frugt og grønsager tilbage fra markedet, og at priserne på bananer steg, så den tilsvarende støttesats blev mindre. Udgifterne til disse foranstaltninger var derfor mindre end de bevillingsstørrelser, der byggede på de tilsvarende ansættelser i 2004-budgettet.

Artikel 05 02 09: Vin

De mindre udbetalinger i denne sektor skyldes den høje kvalitet af den vin, der blev produceret i perioden 2003/04. Det medførte, at ordningen for krisedestillation ikke blev benyttet, og dermed til, at der blev sendt mindre mængder alkohol til offentlig oplagring, og at der blev anvendt mindre mængder most som tilsætning til vin.

Artikel 05 03 01: Mælk

Gunstige vilkår på det indre og ydre marked for mejeriprodukter gjorde det muligt at fastsætte lavere støttesatser for skummetmælk og smør end dem, der var blevet fastsat i 2004-budgettet. På samme måde gjaldt tillægsafgiften på mælk en mængde, der var mere end fire gange større end den mængde, der var blevet fastsat i 2004-budgettet, og afgiftsindbetalingen blev derfor tilsvarende større.

Artikel 05 03 02: Oksekød

De mindre udbetalinger skyldtes, at de eksporterede mængder kød og levende dyr var mindre end de mængder, der var blevet fastsat i 2004-budgettet. Desuden blev de udestående beløb for finansieringen af den særlige opkøbsordning for oksekød fra 2001, som skal refunderes medlemsstaterne, betalt hurtigere end forventet (2003 i stedet for 2004), og det førte til, at det tilsvarende beløb på 2004-budgettet ikke blev benyttet.

Underudgiftsområde 1b

Artikel 05 04 01: Udvikling af landdistrikterne (EU-15)

EUGFL, Garantisektionen. bidrager over bevillingerne i underudgiftsområde 1b til finansieringen (forordning (EF) nr. 1257/1999) af de 89 programmer for udvikling af landdistrikterne i EU-15, som blev vedtaget for tidsrummet 2000–2006. I 2004 blev 98 % af de disponible bevillinger udbetalt til udgifter, som faktisk var blevet afholdt i forbindelse med disse programmer. Også et beløb på 41,9 mio. EUR, som var overført fra 2003, blev udbetalt.

De programmer, som havde et betydeligt underforbrug af budgetbevillingerne, var: investeringer i landbrugsbedrifter, førtidspensionering (gammel ordning), miljøvenligt landbrug (gammel ordning) og skovbrug (gammel ordning).

Artikel 05 04 04: Overgangsinstrument til finansiering af udvikling af landdistrikter under EUGFL, Garantisektionen, for de nye medlemsstater

EUGFL, Garantisektionen, bidrager under denne ordning på grundlag af forskellige bevillinger til finansieringen (forordning (EF) nr. 1257/1999) af de programmer for udvikling af landdistrikterne, som blev vedtaget for de ti nye medlemsstater for tidsrummet 2004–2006 i 2004. Alle de beløb, der var fastsat på budgettet, blev forpligtet, og udbetalingerne beløb sig til ca. 628,9 mio. EUR.

Fordeling efter udgiftstype

EUGFL, Garantisektionens udgifter falder i to hovedkategorier: eksportrestitutioner og ”interventioner”, dvs. udgifter til direkte støtte, offentlig oplagring, tilbagetrækning og lignende samt andre udgifter. Den tredje udgiftskategori, udvikling af landdistrikterne, hører ikke til nogen af disse kategorier.

E ksportrestitutioner

Udgifterne til eksportrestitutioner beløb sig til 3 384,2 mio. EUR eller 7,6 % af EUGFL, Garantisektionens udgifter i 2004 og har næsten ikke ændret sig i forhold til 2003.

Direkte støtte

Udgifterne i denne post beløb sig til 29 824,5 mio. EUR (17 122,7 mio. EUR til markafgrøder og 8 783,2 mio. EUR til den animalske sektor) eller 67 % af de samlede udgifter på 44 760,5 mio. EUR i 2004. Også denne procentdel var næsten uændret i forhold til 2003. De udgifter, der regnes som direkte støtte, defineres i bilaget til forordning (EF) nr. 1259/1999 af 17. maj 1999 (EFT L 160, s. 113).

Oplagring

Oplagringsudgifterne beløb sig til 322,4 mio. EUR eller under 1 % af årets samlede udgifter mod 2 % i 2003. De vigtigste omfattede produkter var korn (44,7 mio. EUR), vin (203,2 mio. EUR) og svinekød (30,0 mio. EUR).

Andet

De øvrige interventionsudgifter beløb sig til 11 229,3 mio. EUR eller 25 % af årets samlede udgifter. Denne post omfatter udgifter, der ikke hører under de foregående kategorier.

BILAG – REGNSKABSÅRET 2004 – ENDELIG GENNEMFØRELSE AF EUGFL, GARANTISEKTIONENS BEVILLINGER

[pic]

[1] 38 665 mio. EUR fra artikel 17.0401 og 17.0404 til artikel 17.0403.

[2] EFT L 160 af 26.6.1999, s. 103.